ČETVRTAŠI U POSJETU HRVATSKOM SABORU

Učenici četvrtih razreda bili su u posjetu Hrvatskom saboru u ponedjeljak , 11.2.2019. godine , u pratnji svojih učiteljica. Krenuli smo iz škole u 9,15 sati. Putovali smo autobusom i tramvajem ZET- a, a dio puta Radićevom ulicom prešli smo pješice.

Hrvatski sabor je smješten na Gornjem gradu , u Opatičkoj ulici.

U posjet Saboru išli smo kako bismo naučili da je Sabor zakonodavno tijelo Republike Hrvatske koje donosi zakone važne za našu zemlju. Saznali smo da Hrvatskim saborom predsjeda predsjednik Gordan Jandroković.

Bili smo u smo dvorani Ante Starčevića gdje su izloženi portreti svih dosadašnjih predsjednika Sabora. Fotografirali smo se ispred replike Bašćanske ploče i na stepeništu Hrvatskog sabora. Na kraju smo ušli u Sabornicu gdje zasjedaju ministri i zastupnici i gdje se donose svi zakoni naše zemlje. Hrvatski sabor je nositelj zakonodavne vlasti u Republici Hrvatskoj.

Neki učenici imali su priliku susresti se s predsjednikom Vlade RH Andrejom Plenkovićem i napraviti nekoliko fotografija.

Ovaj posjet bio je poučan i zanimljiv. U školu smo se vratili oko podneva.

 Ana Lukenda i Bruna Barić , 4.a